బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Gold Price Today: వరుసగా రెండోరోజు బంగారం జోరు
అంతర్జాతీయంగా సానుకూల పరిస్థితులు, రూపాయి క్షీణత సహా దేశీయ వ్యాపారుల నుంచి డిమాండ్ పెరగడం వంటి అంశాలు బంగారంపై సానుకూల ప్రభావం చూపాయని ట్రేడర్లు చెబుతున్నారు.
Samayam Telugu | Updated:
Jan 15, 2019, 09:29PM IST
Gold Price Today: వరుసగా రెండోరోజు బంగారం జోరు
హైలైట్స్
అంతర్జాతీయంగా, దేశీయంగా బంగారానికి డిమాండ్
వరుసగా రెండో రోజు  పెరిగిన బంగారం ధర
ఢిల్లీలో 10 గ్రాముల బంగారం ధర రూ.33,125
పసిడి ధర వరుసగా రెండో రోజు (మంగళవారం) పెరిగింది. 10 గ్రాముల బంగారం ధర రూ.25 పెరుగుదలతో రూ.33,125కు చేరింది. దేశీయ బంగారం వ్యాపారుల నుంచి డిమాండ్ పెరగడం, అంతర్జాతీయ సానుకూల సంకేతాలు రావడంతో స్వల్పంగా ధర పెరిగింది. వెండి ధరలు కూడా బంగారం బాటలోనే నడిచాయి. కేజీ వెండి ధర రూ.100 పెరుగుదలతో రూ.40,200కు పెరిగింది. పరిశ్రమ యూనిట్లు, నాణేపు తయారీదారుల నుంచి డిమాండ్ పెరగడం ఇందుకు కారణం.
అంతర్జాతీయ సానుకూల పరిస్థితులు, రూపాయి క్షీణత సహా దేశీ జువెలర్ల నుంచి డిమాండ్ పెరగడం వంటి అంశాలు బంగారంపై సానుకూల ప్రభావం చూపాయని ట్రేడర్లు చెబుతున్నారు. అంతర్జాతీయంగా బంగారం ధర తగ్గింది. ఔన్స్‌ 1,289.86 డాలర్లు అయింది. ఢిల్లీలో పది గ్రాముల 24 క్యారెట్ల బంగారం ధర రూ.25 పెరుగుదలతో రూ.33,125కు, 22 క్యారెట్ల బంగారం ధర రూ.32,975కు చేరింది.
ఇక ప్రభుత్వ సార్వభౌమ పసిడి పథకంలో 8 గ్రాముల బంగారం ధర రూ.25,400 వద్దే కొనసాగుతోంది. వారాంతపు ఆధారిత డెలివరీ ధర రూ.304 పెరుగుదలతో రూ.39,921కి చేరుకుంది. ఇక 100 వెండి నాణేల కొనుగోలు, అమ్మకం విషయానికి వస్తే.. కొనుగోలు ధర రూ.77,000గా.. అమ్మకం ధర రూ.78,000గా స్థిరంగా కొనసాగాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.